Document ID: /fineweb-2-swissfilter-quality_10-filterrobots/filtered/02135.jsonl.gz/2

https://www.norgesklubben.ch/wp-content/uploads/2018/05/Berit1-e1526223607391.jpg 1280 960 Berith https://www.norgesklubben.ch/wp-content/uploads/2017/06/nks_weblogo.png Berith2018-05-25 07:56:272018-08-26 14:08:137 raske: Berit Kaasli Klarer
En serie spørsmål til nordmenn og -kvinner som bor, er innom eller på gjennomfart i Sveits.
Hvem er : Berit Kaasli Klarer
- Et varmhjerta, utålmodig og sta kvinnfolk fra den nordligste delen av Norge. Jeg er på det lykkeligste når jeg er på tur. Det være seg en omstendelig skitur med altfor tung ryggsekk i maisol og på klæbbeføre over nordsvenske grensefjell eller en halvtimes rusletur på en tørr og kronglete sti mellom vill timian og rosmarinbusker i de provensalske hauger. Bare det er ut i naturen, vekk fra det urbane og jeg har følelsen av a være den første der rett da! Elsker å lage mat, dekke vakkert, deretter å spise og drikke mye og lenge.
I hvilken forbindelse er du i Sveits?
- Jeg kom til Bern og Insel Spital for 33 år siden. Ideen var å toppe min utdannelse med et nevrologi-kurs og kvalifikasjoner som skulle gjøre meg til en bedre fysioterapeut for barn med hjerneskade, og deretter så fort som mulig tilbake til Nord-Norge. Da tilbudet kom om et års vikariat i Bündnerland etter endt kurs, kunne jeg ikke stå imot. Jeg svelget min hjemlengsel og ble der i to år. Planen om å reise hjem og ny jobb hjemme var spikret, da jeg møtte Heinz og ble hengende fast – der henger jeg fortsatt! VI har tre voksne sønner og håper at barnebarna kommer før vi trenger rullator og kukident. Heinz er Mannen i mitt liv.
Kan du fortelle leserne våre om din jobb?
- Fysioterapien er fortsatt min faglige lidenskap, men nå i form av forebyggende virksomhet. Jeg har lagt en utdannelse som Gestaltterapeut og en MBA til min portfolie og arbeider nå i industri- og servicenæring med arbeidssikkerhet, helse&prestasjon; hvordan kan en gjøre arbeidsprosesser mer effektive (lean production, kanban, TQM), samtidig vare sikkerhet og bevare motivasjon og helse hos bedriftenes medarbeidere? En spennende issue i et næringsliv i vandel.Seks uker hver sommer kaster jeg vernesko og computere i hjørnet og driver Tranøy Galleri på Hamarøy; contemporary norwegian art med kunstnere som f.eks Magne Furuholmen, H.M. Dronning Sonja, Vebjørn Sand og Kenneth Blom.
Hva provoserer deg ?
- Slurv og arroganse, spesielt hvis de serveres av samme fat.
Hva gjør du om ti år ?
- Går mer på tur!
Hvis du kunne endret én ting her i verden – hva ville det vært og hvorfor?
- Menneskene ydmykhet overfor hverandre og naturen!
Tre ord som beskriver Sveits, sett fra ditt ståsted
- Vakkert, ryddig, utfordrende!
Foto: privat